Document ID: 31992D0370

ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουνίου 1992 για την παροχή αδείας στη Γαλλική Δημοκρατία και την Ομοσπονδιακή Δημοκρατία της Γερμανίας να επιτρέψουν προσωρινά την εμπορία σπόρων μηδικής, που δεν ικανοποιούν τις απαιτήσεις της οδηγίας 66/401/ΕΟΚ του Συμβουλίου (92/370/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 66/401/ΕΟΚ του Συμβουλίου της 14ης Ιουνίου 1966 περί της εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 92/19/ΕΟΚ (2), και ιδίως το άρθρο 17,
την οδηγία 86/109/ΕΟΚ της Επιτροπής της 27ης Φεβρουαρίου 1986 για τον περιορισμό της εμπορίας σπόρων προς σπορά ορισμένων ειδών κτηνοτροφικών φυτών, ελαιούχων και κλωστικών φυτών, στους σπόρους προς σπορά που έχουν πιστοποιηθεί επίσημα ως "βασικοί σπόροι" ή "πιστοποιημένοι σπόροι" (3), όπως τροποποιήθηκε τελευταία από την οδηγία 91/376/ΕΟΚ (4), και ιδίως το άρθρο 2α,
την αίτηση που υποβλήθηκε από τη Γαλλική Δημοκρατία και την Ομοσπονδιακή Δημοκρατία της Γερμανίας,
Εκτιμώντας:
ότι στη Γαλλία και τη Γερμανία η παραγωγή σπόρων μηδικής που πληρούν τους όρους της οδηγίας 66/401/ΕΟΚ ήταν ανεπαρκής το 1991 για να ικανοποιήσει την τρέχουσα ζήτηση των χωρών αυτών-
ότι δεν είναι δυνατό να καλυφθεί επαρκώς η ζήτηση αυτή με σπόρους προς σπορά του είδους αυτού από άλλα κράτη μέλη ή από τρίτες χώρες που να πληρούν όλες τις απαιτήσεις που καθορίζει η οδηγία 66/401/ΕΟΚ-
ότι πρέπει, συνεπώς, να δοθεί η άδεια στη Γαλλική Δημοκρατία και την Ομοσπονδιακή Δημοκρατία της Γερμανίας να επιτρέψουν για περίοδο που λήγει στις 31 Αυγούστου 1992 την εμπορία σπόρων προς σπορά του προαναφερθέντος είδους που δεν ανταποκρίνονται στις απαιτήσεις που καθορίζονται στην εν λόγω οδηγία-
ότι, επιπλέον, πρέπει να δοθεί άδεια σε άλλα κράτη μέλη που είναι σε θέση να προμηθεύσουν τη Γαλλική Δημοκρατία και την Ομοσπονδιακή Δημοκρατία της Γερμανίας με τους σπόρους αυτούς που δεν ικανοποιούν τις απαιτήσεις της εν λόγω οδηγίας, να επιτρέψουν την εμπορία των σπόρων αυτών υπό την προϋπόθεση ότι οι σπόροι αυτοί προορίζονται για τη Γαλλική Δημοκρατία και την Ομοσπονδιακή Δημοκρατία της Γερμανίας-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Παρέχεται η άδεια στη Γαλλική Δημοκρατία να επιτρέψει, για περίοδο που λήγει στις 31 Αυγούστου 1992, την εμπορία στην επικράτειά της μέγιστης ποσότητας 25 τόνων σπόρων προς σπορά μηδικής (Medicago lupulina L.) που προορίζονται για το εμπόριο. Η επίσημη ετικέτα αναφέρει: "Προορίζονται αποκλειστικά για τη Γαλλία".
2. Παρέχεται η άδεια στην Ομοσπονδιακή Δημοκρατία της Γερμανίας να επιτρέψει, για περίοδο που λήγει στις 31 Αυγούστου 1992, την εμπορία στην επικράτειά της μέγιστης ποσότητας 100 τόνων σπόρων προς σποράς μηδικής (Medicago lupulina L.) που προορίζονται για το εμπόριο. Η επίσημη ετικέτα αναφέρει: "Προορίζονται αποκλειστικά για την Ομοσπονδιακή Δημοκρατία της Γερμανίας".
Άρθρο 2
Παρέχεται η άδεια στα άλλα κράτη μέλη να επιτρέψουν, υπό τους όρους που καθορίζονται στο άρθρο 1, την εμπορία στην επικράτειά τους συνολικής ποσότητας 125 τόνων σπόρων προς σπορά μηδικής (Medicago lupulina L.) που προορίζονται για το εμπόριο, υπό την προϋπόθεση ότι οι σπόροι αυτοί προορίζονται αποκλειστικά για τη Γαλλική Δημοκρατία ή την Ομοσπονδιακή Δημοκρατία της Γερμανίας. Η επίσημη ετικέτα αναγράφει: "Προορίζονται αποκλειστικά για τη Γαλλία" ή "Προορίζονται αποκλειστικά για την Ομοσπονδιακή Δημοκρατία της Γερμανίας" ανάλογα με την περίπτωση.
Άρθρο 3
Τα κράτη μέλη κοινοποιούν στην Επιτροπή πριν από τις 31 Οκτωβρίου 1992 τις ποσότητες σπόρων προς σπορά που τέθηκαν σε εμπορία στην επικράτειά τους σύμφωνα με την παρούσα απόφαση. Η Επιτροπή ενημερώνει τα άλλα κράτη μέλη.
Άρθρο 4
Η παρούσα απόφαση απευθύνεται στα κράτη μέλη. Βρυξέλλες, 24 Ιουνίου 1992.

Labels: 3
18
17
6